Net so van die os op die jas, die Franse woord terroir beteken al daai faktore wat lei tot die eindproduk in die bottel, van die grond en die grond se ligging tot die klimaat (wind, son, reën ... die hele boksemdaais!).
Asof dit nie reeds genoeg is om oor opgewonde en trots te wees nie, is die langste wynroete in die land in die Klein Karoo, anderkant Worcester en Robertson se wynstreke, en as jy die N2 uit Kaapstad vat, kom jy af op die Walkerbaai-wynstreek en die mees suidelike wingerde in die Strandveld. Maar dis hier waar dit opgehou het. Wel, tot in 2005!
Ons het ons behoorlik weg geskeur van Bramon en die Thorpes, maar ons laaste besoek van die dag het skuins anderkant die pad op ons gewag en tyd staan vir niemand stil nie.